cyanic-selkie/wikianc huggingface dataset:
చంద్రభాగ దేవి
విశేషాలు
ఈ జంట భరతనాట్యానికి ప్రాచుర్యాన్ని కల్పించింది. న్యూయార్క్, లండన్, హాంగ్ కాంగ్, హవాయ్, సింగపూర్ వంటి ప్రదేశాలలో ఉపన్యాసాలు, ప్రదర్శనలు ఇచ్చారు. 1942లో వీరు బెంగళూరులో మహామాయ అనే నృత్య పాఠశాలను స్థాపించారు. వీరి వద్ద నాట్యం నేర్చుకున్న కళాకారులు ప్రపంచం నలుమూలలా విస్తరించి ఉన్నారు. వీరి వద్ద శిక్షణ పొందిన వారిలో ఇంద్రాణి రెహమాన్, సోనాల్ మాన్ సింగ్, సుధారాణి, ప్రతిభా ప్రహ్లాద్, రేవతి సత్యు, ఆశాగోపాల్, శారదారుద్ర, దీప్తి దివాకర్ మొదలైన వారున్నారు. ఈమె 1973 నుండి 1977 వరకు భారతీయ విద్యాభవన్‌లో నాట్యంలో ప్రొఫెసర్‌గా పనిచేసింది. కర్ణాటక సంగీత నృత్య అకాడమీ అధ్యక్షురాలిగా కొంతకాలం పనిచేసింది.
మరణం
ఈమె 1997, ఏప్రిల్ 14వ తేదీన బెంగళూరులో తన 75వ యేట మరణించింది.
మూలాలు
వర్గం:1921 జననాలు వర్గం:1997 మరణాలు వర్గం:భరతనాట్య కళాకారులు వర్గం:నాట్యాచార్యులు వర్గం:సంగీత నాటక అకాడమీ అవార్డు గ్రహీతలు
పూర్ణమ్మ
వర్గం:విలీనం నుండి దారిమార్పు తరగతి వ్యాసాలు
ప్రియాంక చోప్రా
ప్రియాంక చోప్రా (జ. 1982 జూలై 18) భారతీయ నటి, మాజీ ప్రపంచ సుందరి. తన నటన జీవితాన్ని ప్రారంభించక ముందు, మోడల్‌గా పనిచేసిన ఆమె 2000వ సంవత్సరంలో ప్రపంచ సుందరి కిరీటాన్ని చేజిక్కించుకున్న తరువాత ప్రసిద్ధికెక్కింది.
తమిళన్ (2002) అనే తమిళ చలన చిత్రం ద్వారా నటన జీవితం ప్రారంభించింది. తదుపరి సంవత్సరం, అనిల్ శర్మ దర్శకత్వంలో ది హీరో: లవ్ స్టొరీ ఆఫ్ ఎ స్పై (2003) ద్వారా ఆమె బాలీవుడ్ రంగప్రవేశం చేసింది కానీ అదే సంవత్సరంలో రాజ్ కన్వర్ దర్శకత్వంలో వచ్చిన అందాజ్ చిత్రం ద్వారా ఆమెకు పరిశ్రమలో తొలి విజయం లభించింది. ఈ చిత్రానికి ఫిలింఫేర్ ఉత్తమ నూతన నటి పురస్కారం లభించింది. 2004వ సంవత్సరంలో అబ్బాస్- మస్తాన్‌ల‌ దర్శకత్వంలో వచ్చిన ఐత్రాజ్ (2004) చిత్రంలో విమర్శకులు సైతం మెచ్చుకొనేలా ప్రదర్శించిన నటనకు ఫిలింఫేర్ ఉత్తమ ప్రతినాయిక పురస్కారం అందుకున్న రెండవ మహిళ అయ్యింది, తరువాత చోప్రా ముజ్సే షాది కరోగి (2004) చిత్రం, ఇప్పటివరకు తన చిత్రాల్లో అత్యంత వాణిజ్యపరమైన విజయాన్ని అందుకున్న క్రిష్ చిత్రం (2006), డాన్ - ది చేస్ బిగిన్స్ ఎగైన్ (2006) లాంటి ఎన్నో వాణిజ్య విజయాలను పరిశ్రమకు అందించింది. 2008వ సంవత్సరంలో ఫ్యాషన్ చిత్రంలో ప్రదర్శించిన నటనకు ఆమె ఫిలింఫేర్ ఉత్తమ నటి పురస్కారం కైవసం చేసుకుంది, ఈ విధంగా మంచి నటిగా స్థిరపడింది.
ప్రాథమిక జీవితం
అశోక్ చోప్రా, మధు అఖౌరి వైద్య దంపతులకు జార్ఖండ్‌లోని జమ్‌షెడ్‌పూర్‌లో చోప్రా జన్మించింది. చోప్రా తన బాల్యాన్ని ఉత్తర్ ప్రదేశ్‌లోని బరేలిలో, మస్సాచుసెట్ట్స్‌లోని న్యూటన్ ప్రాంతంలో,అయొవా లోని సీడర్ రాపిడ్స్ ప్రాంతంలో గడిపింది. ఆమె తండ్రి సైన్యంలో వైద్యుడు కావటం వలన వారు తరచుగా ప్రాంతాలు మారుతూ ఉండేవారు. ఆమె తండ్రి బరేలీలో స్థిరపడిన పంజాబ్‌కు చెందిన ఖత్రి కుటుంబానికి చెందినవాడు, ఆమె తల్లి జమ్‌షెడ్‌పూర్‌లో స్థిరపడిన మలయాళీ కుటుంబానికి చెందినది. ఆమెకు ఆమె కంటే ఏడు సంవత్సరాలు చిన్నవాడైన సిద్ధార్థ్ అనే తమ్ముడు ఉన్నాడు.
ప్రపంచ సుందరి
మొదటగా భారత ప్రపంచ సుందరిగా ఎన్నిక అయిన చోప్రా తరువాత 2000వ సంవత్సరంలో ప్రపంచ సుందరి కిరీటాన్ని చేజిక్కించుకుంది. అదే సంవత్సరంలో లారా దత్తా, దియా మిర్జా విశ్వ సుందరి, ఆసియా పసిఫిక్ సుందరి కిరీటాలను కైవసం చేసుకున్నారు. ఇది ఒకే దేశానికి అరుదైన త్రిపుట విజయం.
ప్రపంచ సుందరి కిరీటాన్ని దక్కించుకున్న ఐదవ భారతీయ మహిళగా, ఏడు సంవత్సరాల కాలంలో కిరీటం దక్కించుకున్న నాల్గవ మహిళగా చోప్రా ప్రసిద్ధి గాంచింది.
నటనా ప్రవృత్తి
ప్రపంచ సుందరి బిరుదు దక్కించుకున్న తరువాత చోప్రా నటి అయ్యింది. బాలీవుడ్ పరిశ్రమలోనికి ప్రవేశించకముందు 2002వ సంవత్సరంలో విజయ్ సరసన తమిళ చిత్రం తమిళన్ ద్వారా చిత్రసీమలోకి రంగప్రవేశం చేసింది, ఈ చిత్రంలో ఆమె ఒక పాటను కూడా పాడారు. 2003వ సంవత్సరంలో తన మొట్టమొదటి బాలీవుడ్ చిత్రం ది హీరో: లవ్ స్టొరీ ఆఫ్ ఎ స్పై విడుదలై మంచి సమీక్షలు అందుకుంది. ఆ చిత్రాన్ని తక్కువగా అంచనా వేసినప్పటికీ ఆ సంవత్సరానికి అత్యధిక వసూళ్లు చేసిన చిత్రం అయ్యింది.
అక్షయ్ కుమార్ సరసన నటించిన ఆమె తర్వాత చిత్రం అందాజ్ విజయవంతంగా ప్రదర్శింపబడింది, ఈ చిత్రంలో మంచి నటనకు ఆమెకు ఫిలింఫేర్ ఉత్తమ మహిళా రంగప్రవేశ పురస్కారం లభించింది, ఫిలింఫేర్ ఉత్తమ సహాయ నటి పురస్కారానికి ప్రతిపాదించబడింది. ఆమె తదుపరి కొన్ని చిత్రాలు బాక్సాఫీస్ వద్ద విఫలమైనాయి.
2004వ సంవత్సరంలో ఆమె చిత్రం ముజ్సే షాది కరోగి చిత్రం విడుదలై ఆ సంవత్సరానికి అత్యధిక వసూళ్లు చేసిన చిత్రంగా మూడో స్థానంలో నిలిచింది. ఆమె తదుపరి హిందీ చిత్రం ఐత్రాజ్, డెమి మూర్ యొక్క డిస్‌క్లోజర్ అనే ఆంగ్ల చిత్ర పునర్నిర్మాణము. అది ఆమెకు మొట్టమొదటి ప్రతినాయిక పాత్ర. ఆమె నటన విమర్శకుల పొగడ్తలను సైతం పొంది ఆమెకు ఫిలింఫేర్ ఉత్తమ ప్రతినాయిక పురస్కారం తెచ్చిపెట్టింది. ఆమె ఫిలింఫేర్ ఉత్తమ సహాయ నటి పురస్కారానికి రెండో స్థానంలో ప్రతిపాదించబడింది. అదే సంవత్సరంలో, ఆమె, బాలీవుడ్ నటులు షారుఖ్ ఖాన్, సైఫ్ అలీ ఖాన్ రాణి ముఖర్జీ, ప్రీతి జింటా, అర్జున్ రాంపాల్‌లతో కలిసి టెంప్టేషన్స్ 2004 అనే ప్రపంచ పర్యటనలో పాల్గొంది.
2006వ సంవత్సరంలో క్రిష్, డాన్ - ది చేజ్ బిగిన్స్ ఎగైన్‌ లాంటి అత్యంత విజయవంతమైన చిత్రాల్లో ఆమె నాయికగా నటించింది.
2008వ సంవత్సరంలో ఆమె నటించిన ఆరు చిత్రాలు విడుదలైనాయి. మొదటి నాలుగు చిత్రాలు లవ్ స్టోరీ 2050, గాడ్ తుస్సి గ్రేట్ హో, చమ్కు, ద్రోణ విఫలమైనాయి. అయినప్పటికీ ఆమె తదుపరి చిత్రాలు ఫ్యాషన్, దోస్తానా బాక్సాఫీస్ వద్ద 26,68,00,000, 44,42,00,000 రూపాయాలను వసూళ్లు చేశాయి, మునుపటి చిత్రంలో ఆమె ప్రదర్శనకు ఇతర పురస్కారాల నడుమ ఆమెకు ఫిలింఫేర్ ఉత్తమ నటి పురస్కారం లభించింది.
2009వ సంవత్సరంలో ఆమె విశాల్ భరద్వాజ్ దర్శకత్వంలోని కమీనే చిత్రంలో, అశుతోష్ గోవారికర్ యొక్క వాట్స్ యువర్ రాశీ? చిత్రంలో, జుగల్ హన్స్‌రాజ్ యొక్క ప్యార్ ఇంపాజిబుల్‌లో కన్పించనుంది.
విమర్శలు
2008వ సంవత్సరంలో హిందూస్తాన్ యూనీలీవర్ చోప్రాను పాండ్స్‌కు అధికార రాయబారిగా నియమించింది. తరువాత ఆమె సైఫ్ అలీ ఖాన్, నేహా ధూపియాలతో పాటు చర్మ సౌందర్య ఉత్పత్తుల టెలివిజన్ వ్యాపార ప్రకటనలలో కనిపించింది, ఈ ప్రకటనలు జాతి వివక్ష భావనను లేవనెత్తినందుకు విస్తారంగా విమర్శింపబడ్డాయి.
బాహ్య లింకులు
! colspan="3" style="background: #DAA520;" | ఫిలింఫేర్ పురస్కారాలు కొరకు
వర్గం:భారతీయ హిందువులు వర్గం:1982 జననాలు వర్గం:ఫెమినా భారత సుందరి విజేతలు వర్గం:ప్రాచీన మార్టీనియన్లు వర్గం:పంజాబ్ వ్యక్తులు వర్గం:ఫిలింఫేర్ అవార్డుల విజేతలు వర్గం:భారతీయ నటులు వర్గం:భారతీయ చలన చిత్ర నటులు వర్గం:భారతీయ మహిళా మోడళ్లు వర్గం:జీవిస్తున్న ప్రజలు వర్గం:ప్రపంచ సుందరి విజేతలు వర్గం:2000వ సంవత్సరం ప్రపంచ సుందరి ప్రతినిధులు వర్గం:బరేలీ నుండి వచ్చిన ప్రజలు వర్గం:జార్ఖండ్ వ్యక్తులు వర్గం:హిందీ సినిమా నటీమణులు వర్గం:భారతీయ మహిళా గాయకులు వర్గం:భారత జాతీయ చలనచిత్ర పురస్కార విజేతలు వర్గం:హిందీ భాషా పాఠాన్ని కలిగి ఉన్న వ్యాసాలు
సుహాసిని ములే
సుహాసిని ములే (ఆంగ్లం: Suhasini Mulay; జననం 1950 నవంబరు 20) భారతదేశానికి చెందిన టెలివిజన్, సినిమా నటి. ఆమె 1999లోహు టు టు సినిమాలో నటనకుగాను ఉత్తమ సహాయ నటిగా జాతీయ చలనచిత్ర అవార్డును గెలుచుకుంది.
బయటి లింకులు
వర్గం:1950 జననాలు వర్గం:భారతీయ సినిమా నటీమణులు
గిన్‌కోగో వృక్షం
thumb|గిన్‌కోగో వృక్షం, ఫ్లోరెన్స్ (ఇటలీ), లే కాస్సిన్ పార్క్ గిన్‌కోగో వృక్షం - అనేది చైనా కు చెందిన ఒక జాతి చెట్టు. సాధారణంగా గిన్‌కోగో గా పిలుచుకునే ఈ వృక్షం పేరు గిన్‌కోగో బిలోబా (ఆంగ్లం: Ginkgo Biloba). దీనిని మెయిడెన్‌హెయిర్ ట్రీ (ఆంగ్లం: Maidenhair Tree) అని కూడా పిలుస్తారు. చైనాలో హోంగన్‌ మౌంటైన్స్‌ లోని గు గునిన్‌ బుద్ధిస్ట్‌ టెంపుల్‌ ఆవరణలో ఉన్న గిన్‌కోగో వృక్షం 1,400 ఏళ్లనాటిది అని చరిత్ర చెప్తోంది. ఆ కాలంలో చైనాను పరిపాలించిన లి షిమిన్ ఈ మొక్కను నాటారని ప్రతీతి.
మెసోజోయిక్ యుగం నాటి జింక్‌గోయేసి కుటుంబంలో మిగిలిన ఏకైక జాతి ఇది కాబట్టి ఈ మొక్క సజీవ శిలాజం గా పరిగణించబడుతుంది. ఇది నిటారుగా ఉండే కాండం, ఫ్యాన్ ఆకారపు ఆకులతో దీర్ఘకాలం జీవించే చెట్టు. వాతావరణ ప్రతికూలతలకు నిలబడడం, పరాన్నజీవులకు రోగనిరోధక శక్తి ఇనుమడింపచేయడమే కాక జపాన్ అణు బాంబు దాడి తర్వాత వసంతకాలంలో హిరోషిమా లో వికసించింది కూడా.
గిన్‌కోగో ఆకు : జపాన్ రాజధాని టోక్యో చిహ్నం
గిన్‌కోగో చెట్టు జపాన్ రాజధాని టోక్యో అధికారిక చెట్టు. టోక్యో చిహ్నం గిన్‌కోగో ఆకు. 1948 నుండి టోక్యో విశ్వవిద్యాలయం బ్యాడ్జ్ లో కూడా రెండు గిన్‌కోగో ఆకులు ఉండేవి. ఆ తరువాత 2004లో పునఃరూపకల్పనతో విశ్వవిద్యాలయ చిహ్నంగా మారింది. ఒసాకా విశ్వవిద్యాలయం లోగో 1991 నుండి గిన్‌కోగో లీఫ్‌గా ఉంది. ఇది విశ్వవిద్యాలయం అరవైవ వార్షికోత్సవం సందర్భంగా డిజైనర్ ఇక్కో తనకా దీనిని రూపొందించారు.
ఉమ్రా నంగల్
భౌగోళికం, జనాభా
ఉమ్రా నంగల్ (22) అన్నది అమృత్‌సర్ జిల్లాకు చెందిన బాబా బాకలా తాలూకాలోని గ్రామం, ఇది 2011 జనగణన ప్రకారం 143 ఇళ్లతో మొత్తం 753 జనాభాతో 189 హెక్టార్లలో విస్తరించి ఉంది. సమీప  పట్టణమైన రయ్యా అన్నది 3 కి.మీ. దూరంలో ఉంది. గ్రామంలో మగవారి సంఖ్య 406, ఆడవారి సంఖ్య 347గా ఉంది. షెడ్యూల్డ్ కులాల సంఖ్య 275 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37712.
విద్యా సౌకర్యాలు
సమీప బాలబడులు (బాబా బాకలా)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (బాబా బాకలా)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (బాబా బాకలా)గ్రామానికి 5 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (బాబా బాకలా)గ్రామానికి 5 కిలోమీటర్ల లోపే ఉంది.
సమీప వృత్తివిద్యా శిక్షణ పాఠశాలలు (బాబా బాకలా)గ్రామానికి 5 కిలోమీటర్ల లోపే ఉంది.
సమాచార, రవాణా సౌకర్యాలు
సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది.
గ్రామం జాతీయ రహదారితో అనుసంధానమై ఉంది.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది. స్వయం సహాయక బృందం ఉంది.
విద్యుత్తు
12 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబర్)లో విద్యుత్ సరఫరా ఉంది.
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
ఉమ్రా నంగల్ (22) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
హరిలాల్ గాంధీ
హరిలాల్ మోహనదాస్ గాంధీ  (హిందీ: हरीलाल गांधी), (1888 – జూన్ 18 1948) మహాత్మా గాంధీ, కస్తూరిబాయి గాంధీ ల యొక్క ప్రథమ పుత్రుడు.
ప్రారంభ జీవితం
ఆయన కొద్దికాలం ఇస్లాం మతానికి మారి తన పేరును "అబ్దుల్లా గాంధీ"గా మార్చుకున్నారు. కానీ తర్వాత కాలంలో ఆయన హిందూ మతానికి చెందిన ఆర్య సమాజం లోనికి మతమార్పిడి చేసుకున్నారు.
హరిలాల్ గులాబ్ గాంధీ ని వివాహం చేసుకున్నారు. వారికి ఐదుగురు పిల్లలు. వారిలో ఇద్దరు బాల్యంలోనే మరణించారు. హరిలాల్ గాంధీ యొక్క పెద్ద కుమార్తె "ఆమిబెహిన్" గారి కుమార్తె నీలం పారిఖ్ ఆయన జీవిత చరిత్రను రచించారు. దానిపేరు "గాంధీజీ లాస్ట్ జ్యూయల్:హరిలాల్ గాంధీ" (గాంధీజీ హరిలాల్ గాంధీలాంటి వజ్రాన్ని కోల్పోయాడు)
ఆయన మహాత్మాగాంధీ యొక్క అంత్య క్రియలకు హాజరైనాడు. ఆయనను అతి కొద్దిమంది గుర్తించారు. ఆయన జూన్ 18 1948లో లివర్ కాన్సర్ వ్యాధితో బొంబాయి లోని మ్యునిసిపల్ హాస్పటల్ లో మరణించారు.
నా తండ్రి, గాంధీ
మహాత్మాగాంధీ, హరిలాల్ గాంధీ మధ్య గల వైరుద్య సంబధాన్ని కథాంశంగా హిందీలో అనిల్ కపూర్ నిర్మాతగా, ఫిరోజ్ అబ్బాస్ ఖాన్ దర్శకత్వంలో గాంధీ,మై ఫాదర్ అనే చిత్రం నిర్మాణమై ఆగష్టు 3 2007లో విడుదలైంది. ఈ చిత్రంలో హరిలాల్ పాత్రను "అక్షయ ఖన్నా" పోషించారు. ఖాన్ యొక్క నాటకం మహాత్మా vs గాంధీ, పై చిత్రానికి వైవిధ్యంగా ఉంటుంది కానీ కథాంశం ఒక్కటే.అదే విధంగా మరాఠీ చిత్రం "గాంధీ విరుధ్ గాంధీ" కూడా విడుదలైంది.
మూలాలు
<references group="reference" />
వర్గం:1888 జననాలు వర్గం:1948 మరణాలు వర్గం:క్యాన్సర్ వ్యాధి మరణాలు వర్గం:మహాత్మా గాంధీ కుటుంబం వర్గం:భారతీయ హిందువులు వర్గం:Indian former Muslims
ద్రాక్షారామ భీమేశ్వరాలయం
ద్రాక్షారామ భీమేశ్వరాలయం, కోనసీమ జిల్లా, రామచంద్రపురం మండలం, ద్రాక్షారామం గ్రామంలో, గోదావరి నది తూర్పు ఒడ్డున ఉంది. ఈ ఆలయం పంచారామాలలో ఒకటి. ఈ ఆలయం కారణంగా ద్రాక్షారామం ప్రముఖ పుణ్య క్షేత్రంగా ప్రసిద్ధి చెందింది. ద్రాక్షారామం కాకినాడ నుండి 28 కిమీ, రాజమండ్రి నుండి 50 కిమీ, అమలాపురం నుండి 25 కిమీ దూరంలో ఉంది. ఈ ఆలయం కారణంగా ద్రాక్షారామ అని వాడుకలో పిలుస్తారు. దీని అర్థం "ద్రాక్షారామం" అంటే దక్ష ప్రజాపతి నివాసం. దక్ష ప్రజాపతి శివుని మామ, 'సతి' పార్వతీ తండ్రి, శివుని ఆధ్యాత్మిక జీవిత భాగస్వామి. ఇది 'స్కంద పురాణం'లో వివరించబడింది. ద్రాక్షారామం ఆలయాన్ని దక్షిణ కాశీ అని కూడా అంటారు.ఈ ఆలయం శివ పంచారామాలలో ఒకటి, 18 శక్తి పీఠాలలో ఒకటి. కనుక ఇది శివ క్షేత్రంగానూ, శక్తి క్షేత్రంగానూ ప్రసిద్ధి చెందింది.
క్షేత్ర ప్రాముఖ్యత
ఈ ప్రదేశం పేరు, ఈ ప్రదేశంలో శివుని ఉనికి గురించి ఆసక్తికరమైన పురాణంప్రకారం, తారకాసుర వధ సమయంలో, తారకాసురుని కంఠంలో ఉన్న శివలింగం ఐదు ముక్కలుగా విరిగిపోయి, ఒక ముక్క ఇక్కడ పడిందని. ఆ తర్వాత దీనికి ద్రాక్షారామం అనే పేరు వచ్చిందని కథనం. ఒక మెట్ల మార్గం గర్భగుడి పై స్థాయికి చేరుకుంటుంది, ఇక్కడ భీమేశ్వర స్వామి పై భాగాన్ని చూడవచ్చు. ద్రాక్షారామంలోని శివలింగానికి ఒక ప్రత్యేకత ఉంది. తెల్లవారుజామున లేత సూర్యకాంతి శివలింగంపై పడుతుంది. శివలింగం స్ఫటిక ఆకృతిలో ఉంటుంది. శివలింగం పైభాగంలో నల్లటి చారలు మనకు కనిపిస్తాయి. శివుడు అర్జునుడితో యుద్ధం చేసినప్పుడు వేటగాడి వేషంలో ఉన్నప్పుడు ధరించిన పులి చర్మానికి సంబంధించిన గుర్తులని భక్తులు నమ్మకం.
మాణిక్యాంబా దేవి శక్తి పీఠం
ద్రాక్షారామ భీమేశ్వరాలయ ప్రాకారంలో ఈశాన్యంలో అష్టాదశ శక్తి పీఠాలలో 12వ శక్తిపీఠం మాణిక్యాంబ ఆలయం కొలువై ఉంది.
అలయ చరిత్ర
thumb|ద్రాక్షారామ దేవాలయం - ప్రధాన ద్వారం.|347x347px ఈ ఆలయాన్ని సాశ. 7, 8 శతాబ్ధాల మధ్య తూర్పు చాళుక్యుల వంశానికి చెందిన చాళుక్య భీముడు నిర్మించినట్టుగా శాసనాల ద్వారా తెలుస్తొంది. ఇక్కడి మూలవిరాట్ శ్రీ భీమేశ్వర స్వామి స్వయంభుగా వెలసిన 14 అడుగుల శివలింగం, శుద్ధ స్ఫటికాకార లింగం. దేవేరి శ్రీ మాణిక్యంబా అమ్మవారు యావత్భారతదేశంలోనే ప్రసిద్ధి చెందిన అష్టాదశ శక్తి పీఠాలలో 12 వ శక్తిపీఠంగా వెలసింది.తెలుగుకు ఆ పేరు త్రిలింగ అన్న పదం నుంచి ఏర్పడిందని కొందరి భావన. ఆ త్రిలింగమనే పదం ఏర్పడేందుకు కారణమైన క్షేత్ర త్రయంలో ద్రాక్షారామం ఒకటి. మిగిలిన రెండు క్షేత్రాలలో ఒకటి కరీంనగర్ జిల్లాలోని కాళేశ్వరం కాగా, మరొకటి శ్రీశైలం. త్రిలింగ క్షేత్రాలలో ఒకటిగా, అష్తాదశ శక్తిపీఠాలలో ద్వాదశ పీఠంగా, దక్షిణ కాశీగా, వ్యాస కాశీగా ద్రాక్షారామానికి ప్రశస్తి ఉంది. శిల్ప కళాభిరామమై, శాసనాల భాండాగారమై ద్రాక్షారామ భీమేశ్వరస్వామి ఆలయం ఒప్పారుతోంది.
శ్రీ లక్ష్మీనారాయణుడు ఈ క్షేత్రానికి క్షేత్ర పాలకుడిగా ఉన్నాడు. ద్రాక్షారామం త్రిలింగ క్షేత్రాలలో ఒకటిగా, పంచారామాల్లో ఒకటిగా, దక్షిణ కాశీగా ప్రసిద్ధి చెందింది. ఈ క్షేత్రాన్ని గురించి శ్రీనాథ కవి సార్వభౌముడు తన కావ్యాల్లో పేర్కొన్నాడు. ఇక్కడి స్వామివారిని అభిషేకించడానికి సప్తఋషులు కలిసి గోదావరిని తీసుకు వచ్చారనీ పురాణ కథనాలు వర్ణిస్తున్నాయి. అందువలన అంతర్వాహినిగా ప్రవహించే ఈ గోదావరిని సప్త గోదావరి' అని పిలుస్తూ వుంటారు. ఇక్కడి పంచలోహ విగ్రహాలు తామ్ర మూర్తులు 8 వ శతాబ్దం నుంచి ఉన్నవిగా భావిస్తున్నారు.
అష్ట లింగాలు
ఈ భీమేశ్వరుడికి ఎనిమిది దిక్కులలోను ఎనిమిది శివలింగాలను చంద్రుడు స్వయంగా ప్రతిష్ఠించాడని విశ్వసించబడుతుంది. వీటిని అష్టలింగములు లేదా అష్ట సోమేశ్వరములు అంటారు. తూర్పున కోలంక, పడమర వెంటూరు, 'దక్షిణాన కోటిపల్లి ఉత్తరాన వెల్ల ఆగ్నేయంలో దంగేరు. నైరుతిలో కోరుమిల్లి వాయువ్యంలో సోమేశ్వరం ఈశాన్యాన పెనుమళ్ళ ప్రాంతాలలో ఈ అష్ట సోమేశ్వర ఆలయాలు ఉన్నాయి. ఈ భీమేశ్వర ఆలయ ప్రాంగణంలో ఇంద్రేశ్వర, యజ్ఞేశ్వర, సిద్దేశ్వర, యోగీశ్వర, యమేశ్వర, కాళేశ్వర వీరభద్రేశ్వర లింగాలు దర్శనమిస్తాయి. ఇక తూర్పు, పశ్చిమ, ఉత్తర, దక్షిణ దిశగా ఉన్న ఒక్కో గాలి గోపురాన్ని ఒక్కో అమ్మవారు పర్యవేక్షిస్తున్నట్టు స్థలపురాణం వివరిస్తుంది.
వసతి, అన్నదానం
యాత్రీకుల సౌకర్యార్ధం ఇచ్చట పైండా వారిచే నిర్మించబడిన అన్నదానసత్రం ఉంది. దేవస్థానం వారి యాత్రికుల వసతి గృహం, ఆలయానికి 1/2 కి.మీ దూరంలో ఆర్.టి.సి బస్టాండుకు దగ్గర కోటిపల్లి రోడ్డులో ఉంది.
వెలుపలి లంకెలు
వర్గం:శైవ దివ్యక్షేత్రాలు
పల్లవి ప్రధాన్
పల్లవి ప్రధాన్, మహారాష్ట్రకు చెందిన టెలివిజన్, సినిమా నటి. అనేక టీవీ షోలతోపాటు బహు హమారీ రజనీ కాంత్, జిజి మా వంటి సీరియళ్ళలో నటించింది.
జననం
పల్లవి మహారాష్ట్ర రాజధాని ముంబై లో జన్మించింది.
కళారంగం
పల్లవి ప్రధాన్ 1995లో గుజరాతీ నాటకరంగంలో నటిగా తన నట జీవితాన్ని ప్రారంభించింది. అరేచ్య సుతల కీ రావ్, బా నా ఘేర్ బాబో ఆవ్యో, కాంచ్ నా సంబంధ్, హార్ఖ్ పాడుది హంస, జంతర్ మంతర్ వంటి నాటకాలలో నటించింది. గుజరాతీ, మరాఠీ, హిందీ భాషల నాటకాలలో వివిధ పాత్రలు పోషించింది.
మూలాలు
వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:గుజరాతీ సినిమా నటీమణులు వర్గం:టెలివిజన్ నటీమణులు
పొత్‌పల్లి (బి)
గణాంక వివరాలు
2011 భారత జనగణన గణాంకాల ప్రకారం ఈ గ్రామం 192 ఇళ్లతో, 657 జనాభాతో 372 హెక్టార్లలో విస్తరించి ఉంది. గ్రామంలో మగవారి సంఖ్య 294, ఆడవారి సంఖ్య 363. షెడ్యూల్డ్ కులాల సంఖ్య 212 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 570279 .పిన్ కోడ్: 504104.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి భైంసాలోను, మాధ్యమిక పాఠశాల మన్మాడ్లోనూ ఉన్నాయి. సమీప జూనియర్ కళాశాల ముధోల్లోను, ప్రభుత్వ ఆర్ట్స్ / సైన్స్ డిగ్రీ కళాశాల భైంసాలోనూ ఉన్నాయి. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నిర్మల్లోను, దివ్యాంగుల ప్రత్యేక పాఠశాల భైంసా లోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పొత్పల్లి (బి)లో భూ వినియోగం కింది విధంగా ఉంది:
నీటిపారుదల సౌకర్యాలు
పొత్పల్లి (బి)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పొత్పల్లి (బి)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
మిరప, ప్రత్తి, మొక్కజొన్న
పెలుపలి లంకెలు
వర్గం:లోకేశ్వరం మండలంలోని గ్రామాలు
నిసార్ అహ్మద్ కక్రూ
1949, అక్టోబరు 26 న నిసార్ అహ్మద్ కక్రూ జన్మించారు. 1975 లో ప్లీడర్ గా, వకీలుగా 1979 లో, అడ్వకేట్ గా 1982 లో నమోదు అయి జిల్లా, సెషన్స్ కోర్టు, ఇతర కోర్టులలో న్యాయవాది అనుభవం గడించాడు. ప్రభుత్వ న్యాయవాదిగా 197 8లో జిల్లా, సెషన్స్ కోర్టు, బారాముల్లాలో నియమించబడ్డాడు. 1981 లో ప్రభుత్వ న్యాయవాదులు స్వంత ప్రాక్టీసుకి వ్యతిరేఖంగా ప్రభుత్వ ఉత్తర్వు ఇచ్చినప్పుడు రాజీనామా చేశాడు.1984లో ప్రధాన న్యాయస్థానము, జమ్ము, కాష్మీర్ లో పౌర, నేర, రాజ్యాంగ, సేవ, కార్మిక, కంపెనీ వ్యవహారాల్లో, అనుభవంగడించాడు. ఫిభ్రవరి1988 నుండి డిసెంబరు 1990 వరకు ప్రధాన ప్రభుత్వ న్యాయవాదిగా పనిచేశాడు. ఆ తరువాత మరల స్వంత ప్రాక్టీసు కొనసాగించి, నవంబరు 1997లో హైకోర్టు ధర్మాసనం సభ్యుడిగా నియమించబడ్డాడు. స్థానాపన్న ప్రధాన నాయమూర్తిగా చాలా సార్లు పనిచేసాడు. పదోన్నతి పై 2010 పిభ్రవరి, 19న ఆంధ్ర ప్రదేశ్ హైకోర్టుకి ప్రధాన న్యాయపతిగా నియమించబడ్డాడు. పదవీవిరమణ నిబంధనలప్రకారం, 62సంవత్సరాల వయస్సులో 25.10.2011 న పదవీవిరమణ చేశాడు
మూలాలు
వర్గం:భారతీయ న్యాయమూర్తులు వర్గం:1949 జననాలు వర్గం:జీవిస్తున్న ప్రజలు
సిరామిక్
సిరామిక్ అనగా ఇది ఒక ఈజిప్టు పదము కెరామోస్ నుండి వచ్చింది. కెరామోస్ అనగా "బాగా కాల్చిన బoక మన్నుమిశ్రమము(burnt stuff)". ఇది అలోహము, నిర్జీవ పదార్ధము.ఇది కయోలినైట్ / కయోలినైట్ అనే పేరుతో కూడా పిలుస్తారు  అనేది ఒక రకమైన తెలుపు, కాంపాక్ట్ బంకమట్టి, ఇది సహజ స్థితిలో కనిపిస్తుంది. దీని రసాయన కూర్పు సజల అల్యూమినో-సిలికేట్ (అల్ 2 O 3. 2SiO 2. 2H 2 O). సిరామిక్‌ను 'చైన మట్టి' అని కూడా అంటారు. ప్రాచీన కాలంలో ఈ సిరామిక్ పాత్రలు నీరు, పాలు భద్ర పరుచుకొవడానికి ఉపయోగించే వారు. తరువాతి కాలంలో దాని యొక్క ధర్మాలు గమనించి వివిధరకములైన పనులకు ఉపయోగించారు. 'కారామిక్' అంటే - 'కుంభం యొక్క క్రాఫ్ట్'. మట్టి సామాను, కరగని పదార్థాలు, గాజు, సిమెంట్, ఎనామెల్, సున్నం పరిశ్రమలు అన్నీ సిరామిక్ ను ఉపయోగిస్తాయి. వీటిని ఇవి బట్టీలో అధిక ఉష్ణోగ్రత (సుమారు 1200 ℃ -1400 ℃) ద్వారా వేడి చేయటం ద్వారా వస్తువులను తయారుచేస్తారు. పారిశ్రామికంగా పింగాణి పలకలను వక్రీభవన మెటల్ ఆక్సైడ్లు, సెమీ-మెటల్ ఆక్సైడ్లను గ్రౌండింగ్, మిక్సింగ్, నొక్కడం, గ్లేజింగ్. సింటరింగ్ ద్వారా తయారు చేస్తారు.
సిరామిక్ ఉత్పత్తులు
సిరామిక్ ఉత్పత్తులు వివిధ రకాలైన పనులకు ఉపయోగించవచ్చు.
కొన్ని సిరామిక్ పదార్ధాలు ఎలక్ట్రానిక్ సిరామిక్స్, విద్యుద్వాహక సిరామిక్స్ , వరిస్టర్ సిరామిక్స్ , గ్లాస్ సిరామిక్స్. ఇవి అయానిక్ బంధాలు, సమయోజనీయ బంధాలు, అయానిక్, సమయోజనీయ బంధాల మిశ్రమ బంధాలు.
తయారీ ప్రక్రియ
సిరామిక్ ముడి పదార్థాలు పెద్ద మొత్తంలో అసలు భూమి వనరుల బంకమట్టిని తీయడం ద్వారా తయారు చేస్తారు. బంకమట్టి యొక్క స్వభావాన్ని మర్మమైన, కఠినమైనదిగా వర్ణించవచ్చు: గది ఉష్ణోగ్రత వద్ద నీటికి గురైనప్పుడు దానిని ప్లాస్టిసైజ్ చేయవచ్చుఈ పదార్ధాన్ని 700 డిగ్రీల వరకు కాల్చినప్పుడు, దానిని నీటితో  నింప దగిన పాత్రగా మారుతుంది,  ఇది 1230 డిగ్రీల వరకు కాల్చినప్పుడు, ఇది పింగాణీగా మారుతుంది, ఇది పూర్తిగా శోషించబడని  నిరోధకతను కలిగి ఉంటుంది. అధిక ఉష్ణోగ్రత తుప్పు నిరోధకత మూలంగా నేటి సాంస్కృతిక సాంకేతిక పరిజ్ఞానంలో దాని ఉపయోగం యొక్క వశ్యత ఇప్పటికీ వివిధ సృజనాత్మక అనువర్తనాలను కలిగి ఉంది.
భారతదేశం లో, చైనీస్ మట్టి బాగా, విస్తారంగా కనిపించే యొక్క రాజమహల్ కొండలు బీహార్, పథరఁగట్ట స్థలం సమీపంలో   ఢిల్లీ , త్రివేండ్రం లో కేరళ. రాజస్థాన్, మధ్యప్రదేశ్ , బొంబాయి, గుజరాత్, చెన్నై, బెంగాల్, ఆంధ్రప్రదేశ్లలో చాలా ప్రదేశాలలో (ముఖ్యంగా కొండలపై) , సిరామిక్ సమృద్ధిగా కనిపిస్తుంది. అస్సాం, పంజాబ్‌లలో కూడా సమృద్ధిగా సిరామిక్ ఉండే అవకాశం ఉంది.
అవనిత్ సిద్ధూ
అవనిత్ కౌర్ సిద్ధు (భటిండా, 30 అక్టోబర్ 1981) భారతీయ క్రీడా షూటర్. ఆమె 2006 కామన్వెల్త్ గేమ్స్‌లో తేజస్విని సావంత్‌తో కలిసి మహిళల 10 మీటర్ల ఎయిర్ రైఫిల్ (పెయిర్స్)లో బంగారు పతకాన్ని గెలుచుకుంది. బీజింగ్‌లో జరిగిన 2008 సమ్మర్ ఒలింపిక్స్‌లో 50 మీ రైఫిల్ మూడు స్థానాలు సాధించింది. జాతీయ, అంతర్జాతీయ ఈవెంట్‌లలో ఆమె సాధించిన వివిధ విజయాలు:
అవార్డులు, విజయాలు
వివిధ జాతీయ, అంతర్జాతీయ పోటీల్లో 100కు పైగా పతకాలు సాధించింది
ఆగష్టు 2006లో, జాగ్రెబ్ (క్రొయేషియా)లో జరిగిన 49వ ప్రపంచ షూటింగ్ ఛాంపియన్‌షిప్‌లో భారతదేశం కొరకు ఒలింపిక్ కోటాను గెలుచుకోవడం ద్వారా, ఆమె ఒలంపిక్ గేమ్స్ 2008 బీజింగ్, చైనాలో కోటా స్థానాన్ని బుక్ చేసుకున్న దేశం ఆరవ క్రీడాకారిణి (షూటింగ్) అయింది. 2006లో దోహా (ఖతార్)లో జరిగిన 15వ ఆసియా క్రీడల్లో ఆమె సాధించిన కాంస్య పతకం, కువైట్‌లో జరిగిన 11వ ఆసియా షూటింగ్ ఛాంపియన్‌షిప్‌లో కాంస్యం, సిడ్నీలో జరిగిన ఏఐఎస్ఎల్ ఆస్ట్రేలియా కప్ IIలో బంగారు పతకం సాధించింది. మార్చి 2008 ప్రధానమైనవి.ది ట్రిబ్యూన్‌తో మాట్లాడుతూ, ఉప్పొంగిన షూటర్ తాను అంతర్జాతీయ, జాతీయ స్థాయిలలో పాల్గొన్న వివిధ పోటీలలో డజనుకు పైగా బంగారు పతకాలు, అనేక రజత, కాంస్య పతకాలను గెలుచుకున్నట్లు తెలియజేసింది.12 వరల్డ్‌లలో భారతదేశానికి ప్రాతినిధ్యం వహించింది. కప్‌లు.ఆమె ప్రపంచ ఛాంపియన్‌షిప్, 2006లో 400కి 397 స్కోర్ చేసి, భారతదేశానికి ఒలింపిక్ కోటా స్థానాన్ని సంపాదించిపెట్టింది.బీజింగ్ ఒలింపిక్ క్రీడలలో భారతదేశానికి ప్రాతినిధ్యం వహించిన పంజాబ్ నుండి మొదటి మహిళా షూటర్, 2008 a d పంజాబ్ నుండి కామన్వెల్త్, ఆసియా క్రీడల పతకాలను గెలుచుకున్న మొదటి మహిళా షూటర్.పంజాబ్ స్టేట్ అవార్డు గ్రహీత, ఆమె 29 ఆగస్టు 2008న రాష్ట్రపతి శ్రీమతి ప్రతిభా పాటిల్ చేత అర్జున అవార్డుతో సత్కరించింది.
జీవిత చరిత్ర
1981లో జన్మించిన అవనీత్ భటిండాలోని సెయింట్ జోసెఫ్ కాన్వెంట్ స్కూల్‌లో పాఠశాల విద్యను అభ్యసించింది. 2001లో బాదల్‌లోని దస్మేష్ గర్ల్స్ కాలేజ్‌లో తన షూటింగ్ కెరీర్‌ను ప్రారంభించింది.ఆరేళ్ల తక్కువ వ్యవధిలో అందరినీ తన క్యాలిబర్‌తో ఆకట్టుకుంది. మెల్‌బోర్న్ (ఆస్ట్రేలియా)లో జరిగిన 18వ కామన్వెల్త్ గేమ్స్-2006లో అగ్రస్థానంలో ఉండి బంగారు, రజత పతకాన్ని సాధించింది. ఆమె 2001లో తన స్వగ్రామమైన బాదల్‌లోని దస్మేష్ గర్ల్స్ కాలేజీ నుండి కంప్యూటర్ అప్లికేషన్స్‌లో బ్యాచిలర్ డిగ్రీని అభ్యసిస్తూ షూటింగ్ కెరీర్‌ను ప్రారంభించింది. ఎస్. ప్రకాష్ సింగ్ బాదల్. ఆమె 2005లో ఇంగ్లీష్ లిటరేచర్‌లో మాస్టర్స్ డిగ్రీని పూర్తి చేసారు. వివిధ జాతీయ, అంతర్జాతీయ ఈవెంట్‌లలో సుమారు 60 పతకాలు గెలుచుకున్నారు. ఎయిరిండియాలో అసిస్టెంట్ మేనేజర్‌గా పనిచేశారు.ప్రఖ్యాత షూటర్ అవ్నీత్ కౌర్ సిద్ధూ బటిండా కీర్తిని తెలియజేస్తూ ఆమె సొంత రాష్ట్రానికి తీసుకువచ్చారు, పంజాబ్ ప్రభుత్వం ఆమెను డిప్యూటీ సూపరింటెండెంట్ ఆఫ్ పోలీస్ (డిఎస్పి) పదవిని అందించి గౌరవించాలని నిర్ణయించింది.
వ్యక్తిగత జీవితం
ఆమె మాజీ భారత హాకీ కెప్టెన్ రాజ్‌పాల్ సింగ్‌ను వివాహం చేసుకుంది, ఈ దంపతులకు ఒక బిడ్డ ఉంది.
మూలాలు
వర్గం:షూటింగ్ క్రీడాకారిణులు వర్గం:1981 జననాలు వర్గం:అర్జున అవార్డు గ్రహీతలు వర్గం:భారతదేశంలోని పంజాబ్ నుండి క్రీడాకారులు వర్గం:జీవించే ప్రజలు
జగన్మోహన్ ప్యాలెస్
కుడి|thumb|250x250px|మైసూర్ లోని జగన్మోహన్ ప్యాలెస్ thumb|ప్యాలెస్ ముఖద్వారంలోని బొమ్మ జగన్మోహన్ ప్యాలెస్,  కర్ణాటకలోని మైసూర్ నగరంలో ఉన్న ప్యాలెస్. ఈ ప్యాలెస్ నిర్మాణం 1861లో పూర్తయింది. మైసూరు మహారాజులైన ఒడయార్లు మొదటగా ఈ ప్యాలెస్ ను ఉపయోగించారు. ప్రస్తుతం దీనిని కళా ప్రదర్శనశాల గాను, ఫంక్షన్ హాల్ గానూ వాడుతున్నారు. మైసూరులోని 7 రాజభవనాల్లో ఇది ఒకటి. ఒడయార్లు తమ కాలంలో నిర్మించిన ఈ భవనం ఎంతో అందంగా ఉంటుంది. ఈ రాజకుటుంబం మైసూరులోనే కాక, బెంగుళూరు వంటి ప్రదేశాల్లో కూడా ఎన్నో కట్టడాలను నిర్మించడం విశేషం.
వాస్తుశైలి
ప్యాలెస్‌ను సాంప్రదాయిక హిందూ నిర్మాణ శైలిలో నిర్మించారు. 1900 లో బయట ఒక ప్రంగణాన్ని దాని వెనక ఒక హాలునూ నిర్మించారు. దానిపై హిందూ దేవతల శిల్పాలు చెక్కారు. ఒడయార్ల వంశవృక్షాన్ని కూడా ఒక గోడపై చిత్రించారు. దశావతారాలను చిత్రించిన రెండు చెక్కలు కూడా అందులో ఉన్నాయి.
మూలాలు
వర్గం:కర్ణాటక కోటలు వర్గం:కర్ణాటక దర్శనీయస్థలాలు వర్గం:కర్ణాటక పర్యాటక ప్రదేశాలు
గోలాఘాట్
గోలాఘాట్,  అసోం రాష్ట్రంలోని గోలాఘాట్ జిల్లా ముఖ్య పట్టణం, జిల్లా ప్రధాన కార్యాలయం. రాష్ట్రంలోని అతిపెద్ద ఉపవిభాగాలలో ఒకటైన ఈ పట్టణం 1987, అక్టోబరు 5న పూర్తిస్థాయి జిల్లా ప్రధాన కార్యాలయంగా ఒక నగరంగా, పురపాలక సంఘంగా, పరిపాలనా కార్యకలాపాల స్థానంగా 55 కి.మీ దూరంలో ఉన్న జోర్హాట్ పట్టణానికి జంట నగరంగా ఉంది. అస్సాంలోని పురాతన పట్టణ ప్రాంతాలలో ఇది ఒక పట్టణం. బ్రహ్మపుత్రా నది ఉపనదులలో ఒకటైన ధన్సిరి ఈ పట్టణం మీదుగా వెళుతోంది. ఇది పట్టణ వాసులకు ప్రధాన నీటి వనరుగా ఉపయోగపడుతోంది.
1839 నుండి 182–183 సంవత్సరాలకు పైగా పురాతన ఉపవిభాగానికి ప్రధాన కార్యాలయంగా ఉన్న అస్సాంలోని తొలి పట్టణ కేంద్రాలలో ఇది ఒకటి. 1920లో స్థానిక ప్రభుత్వ సంస్థ గోలాఘాట్ పురపాలక సంస్థ స్థాపించబడింది. 1876నాటికే గోలాఘాట్ పట్టణంలో పోస్టు/మెయిల్ సర్వీస్, టెలిగ్రాఫిక్ కమ్యూనికేషన్ వ్యవస్థ ఉంది. అస్సాం పురాతన సామాజిక - సాహిత్య సభకు చెందిన గోలాఘాట్ సాహిత్య సభ 1918లో ఇక్కడ ప్రారంభమైంది. రాష్ట్రంలోని ప్రధాన నాటక సంస్థలలో ఒకటైన గోలఘాట్ అమెచ్యూర్ థియేటర్ సొసైటీ 1895లో స్థాపించబడింది. 1891లో స్థాపించబడిన గోలాఘాట్ బార్ అసోసియేషన్ (జిబిఎ), అస్సాంలోని పురాతన న్యాయ సంఘాలలో ఒకటి.
పద వివరణ
20వ శతాబ్దం మధ్యలో ప్రస్తుత గోలాఘాట్ సమీపంలోని ధన్సిరి నది ఒడ్డున మార్వారీ వ్యాపారవేత్తలు స్థాపించిన దుకాణాల నుండి గోలాఘాట్ (గోలా అంటే షాప్, ఘాట్ అంటే నది ఫెర్రీ లేదా పడవలకు ఆవరణ) పదం వచ్చింది. అహోమ్ రాజ్యయుగంలో, స్థానికంగా గోలా అని పిలువబడే ఫిరంగి బంతులను నిల్వచేసే కేంద్రం ఉంది, అవన్ని స్థానిక ఫెర్రీ ఘాట్ ద్వారా రవాణా చేయబడ్డాయి. దీని నుండి గోలఘాట్ అనే పేరు వచ్చింది.
భౌగోళికం
26.52°N, 93.97°W అక్షాంశరేఖాంశాల మధ్య ఈ గోలాఘాట్ పట్ణణం ఉంది. దీని సగటు ఎత్తు 95 మీటర్లు (311 అడుగులు) గా ఉంది.
జనాభా
2001 జనాభా లెక్కల ప్రకారం, గోలాఘాట్ జనాభా 33,021 గా ఉంది. ఈ మొత్తం జనాభాలో 53 శాతం పురుషులు, 47 శాతం స్త్రీలు ఉన్నారు. జనాభాలో 11 శాతం మంది 6 సంవత్సరాల కంటే తక్కువ వయస్సు గలవారు ఉన్నారు. సగటు అక్షరాస్యత రేటు 82% కాగా, జాతీయ సగటు 59.5 శాతం కంటే ఎక్కువగా ఉంది. ఇక్కడ పురుషుల అక్షరాస్యత 84 శాతం, స్త్రీ అక్షరాస్యత 79 శాతంగా ఉంది. 2011 జనాభా లెక్కల ప్రకారం, గోలాఘాట్ పట్టణంలో స్త్రీ పురుష నిష్పత్తి 1000:884 గా ఉంది. జిల్లాలో అత్యధిక గృహ-పరిశ్రమ కార్మికులు 4.98 శాతం ఉన్నారు.
విమానయానం
గోలఘాట్ సమీపంలో రౌరియా విమానాశ్రయం ఉంది.
రైలుమార్గం
బెట్ మహల్ వద్ద గోలఘాట్ రైల్వే స్టేషన్ ఉంది. రోజువారీ, వారపు రైళ్ళు ఫుర్కేటింగ్ జంక్షన్ ద్వారా దేశంలోని ఇతర నగరాలకు నడుస్తున్నాయి.
రోడ్డుమార్గం
అస్సాంలోని అన్ని నగరాలు, పట్టణాలకు రహదారి మార్గాల ద్వారా ఈ గోలఘాట్ పట్టణం కలుపబడి ఉంది. జాతీయ రహదారి 39 (ఎన్‌హెచ్ 39) నుమాలిగ నుండి మొదలై దాని నైరుతి మూలలో గోలాఘాట్‌ను కలుస్తుంది. రాష్ట్ర రహదారి-1 ధోదర్ అలీ గోలాఘాట్ గుండా వెళుతుంది.
ఇతర లంకెలు
వర్గం:అసోం నగరాలు, పట్టణాలు
ఆయేషా మీరా హత్య కేసు
thumb 27 డిసెంబరు 2007 న విజయవాడ సమీపంలోని ఇబ్రహీంపట్నంలోని శ్రీదుర్గా లేడీస్ హాస్టల్ లో ఉంటూ, నిమ్రా కాలేజీలో ఫార్మసీ కోర్సు చేస్తున్న 17.5 ఏళ్ళ ఆయేషా మీరా  బలాత్కరించబడి, హతమార్చబడినది. అప్పటి ఉమ్మడి ఆంధ్ర ప్రదేశ్ లో జరిగిన ఈ ఘటన దేశవ్యాప్తంగా కలకలం సృష్టించినది.
ఉదంతం
స్నానపుగదిలో కత్తిపోట్లతో నెత్తురోడుతున్న ఆయేషా నగ్న మృతదేహం వద్ద తన ప్రేమను కాదన్నందుకే ఆయేషాకి ఈ గతి పట్టించానని హంతకుడు ఒక లేఖ వదిలి వెళ్ళాడు.
పర్యవసానాలు
మొదట హాస్టల్ వంటమనిషిని విచారించిన పోలీసులు తర్వాత తెనాలికి చెందిన శివాంజనేయులు పై పలు పరీక్షలు చేసి ఇతనే నేరస్థుడని తెలిపారు. వారి కుటుంబీకులు మానవ హక్కుల సంఘానికి ఫిర్యాదు చేయటంతో పోలీసులు అతనిని వదిలివేశారు. తర్వాత దొంగతనం, మానభంగం కేసులను ఎదుర్కొంటున్న జగిత్యాలకు చెందిన ఉపేందర్ సింఘ్ అనే వ్యక్తిని అదుపులోకి తీసుకొన్నారు. 15 రోజుల విచారణ అనంతరం ఇతనే నేరస్థుడని ప్రకటించారు. తల్లి లక్ష్మీబాయి మానవ హక్కుల సంఘానికి ఫిర్యాదు చేయగా, అతనిని కూడా వదిలేశారు. అటు తర్వాత గుర్విందర్ సింఘ్ ఆలియాస్ లడ్డు కాలి ముద్రలు ఘటనాస్థలంలో సేకరించినవాటికి సరిపోలుతున్నాయని అతని పై ఛార్జి షీటు దాఖలు చేశారు. ఇతని కుటుంబం కూడా మానవ హక్కుల సంఘాన్ని ఆశ్రయించి, విడుదల చేయించుకొన్నారు. ఆయేషా మీరా మేన మామను, మరో సమీప బంధువును కేసులో చేర్చడానికి యత్నించారు. కానీ ఆ తర్వాత అప్పటికే ఇతర నేరాల క్రింద సబ్ జైలులో శిక్షలను అనుభవిస్తున్న పిడతల సత్యనారాయణ ఆలియాస్ సత్యం బాబు అనే యువకుడిని నిందితునిగా పేర్కొంటూ ఆగష్టు 2008 న అతనిని మొదటిసారిగా అదుపులోకి తీసుకొనటం జరిగినది. పోలీసులే పెద్దమొత్తంలో ఇతనికి డబ్బు ముట్టజెప్పి నేరాన్ని అంగీకరించేలా చేశారు. పేద దళిత కుటుంబానికి చెందిన సత్యం బాబు తల్లి-చెల్లి బాధ్యతలు తనపై ఉండటంతో దీనిని ఒప్పుకొన్నాడు. సత్యం బాబు తల్లి మరియమ్మ మాత్రం అసలైన నేరస్థులను తప్పించేందుకే తమ పలుకుబడిని ఉపయోగించి తన కుమారుడిని అన్యాయంగా కేసుల్లో ఇరికిస్తున్నారని, దీనిని ఖండిస్తూ హైదరాబాదులో నిరాహార దీక్ష చేపట్టినది. 21 మే 2010 సత్యం బాబును చికిత్స నిమిత్తం హైదరాబాదు నుండి విజయవాడ తీసుకెళుతుండగా నల్గొండ లోని సూర్యాపేట పోలీసులు భోజనం కోసం ఆగగా సత్యంబాబు తప్పించుకు పారిపోయాడు. కొద్ది గంటలకే మళ్ళీ సత్యం బాబును అదుపులోకి తీసుకొనటం జరిగినది.
విమర్శలు
సత్యం బాబు బంధువులు, మానవ హక్కుల సంఘాలు అసలైన నేరస్తులను తప్పించటానికే సత్యం బాబును బలిపశువు చేశారని తెలిపారు. నరాల బలహీనత గల సత్యం బాబు సరిగా నడవను కూడా నడవలేడని తెలిపారు. NIMS వైద్యులు పరీక్షలు చేసి సత్యం బాబు నరాల బలహీనత వాస్తవమేనని తెలిపారు. బాధితురాలి తల్లిదండ్రులు కూడా సత్యం బాబు నిర్దోషి అనే తెలిపారు.
మహిళా కోర్టు తీర్పు
29 సెప్టెంబరు 2010న విజయవాడ మహిళా కోర్టు హత్యకు గాను 302 సెక్షను క్రింద 14 ఏళ్ళ జైలు శిక్ష, మానభంగానికి గాను 376 సెక్షను క్రింద 10 ఏళ్ళ జైలు శిక్ష విధించినది. తీర్పు వినగనే సత్యం బాబు తల్లి మరియమ్మ కోర్టు లోనే మూర్ఛ పోయినది. సాక్ష్యాధారాలు, ఇతర సాంకేతిక వివరాలు పరిశీలించిన తర్వాత, ఈ నేరాలు సత్యం బాబే చేశాడని కోర్టు నిర్ధారించుకొన్నాకే ఈ శిక్షలు విధించడం జరిగినదని కోర్టు తెలిపినది. సత్యం బాబును జడ్జి "యావజ్జీవ కారాగార శిక్ష, మరణ దండనలో ఏది ఎంచుకొంటావు?" అని అడిగిన ప్రశ్నకు సత్యం బాబు "నా పై వేయబడిన తప్పుడు అభియోగాలు, కోర్టు నిజమని నమ్ముతోంది గనుక, ఇక్కడ బ్రతికి ఉండటం వ్యర్థం కనుక, నేను చావునే కోరుకొంటున్నాను." అని సమాధానం ఇచ్చాడు. ముద్దాయి తరఫు వాదించే లాయర్లు పరిగణలోకి తీసుకొనవలసిన అంశాలు కేవలం సాక్ష్యాధారాలు, సాంకేతిక వివరాలు మాత్రమే కావని, ఈ కేసులో ప్రత్యక్ష సాక్షులు గానీ, ప్రత్యక్ష ఆధారాలు గానీ లేవని, కేవలం పోలీసులు తప్పితే, బాధితురాలి తల్లిగానీ, ముద్దాయి తల్లిగానీ, మానవ హక్కుల సంఘాలు గానీ, సత్యం బాబు నేరాలు చేశాడని నమ్మటం లేదని, అతని కుటుంబ, ఆరోగ్య పరిస్థితులను కూడా పరిగణలోకి తీసుకొని తీర్పును సవరించవలసినదిగా కోరారు. అయిననూ కోర్టు తీర్పులో ఏ మాత్రం మార్పు రాలేదు.
హై కోర్టు తీర్పు
ఈ తీర్పును సవాలు చేస్తూ సత్యంబాబు అదే ఏడాది అక్టోబర్‌లో హైకోర్టులో అప్పీల్‌ దాఖలు చేశారు. ఈ అప్పీల్‌పై ధర్మాసనం సుదీర్ఘ విచారణ జరిపింది.
31 మార్చి 2017న హైదరాబాదు హై కోర్టు సత్యం బాబు ను నిర్దోషిగా ప్రకటించినది. నిష్కారణంగా ఒక నిర్ధోషిని 8 ఏళ్ళు జైలులో ఉంచినందుకు పోలీసు యంత్రాంగానికి మొట్టికాయలు వేస్తూ లక్ష రూపాయలను నష్టపరిహారం విధించినది. ఆయేషాను సత్యంబాబే హత్య చేశారనేందుకు నిర్దిష్టమైన ఆధారాలను చూపడంలో పోలీసులు దారుణంగా విఫలమయ్యారని ధర్మాసనం పేర్కొంది. పోలీసులు ఎవరో ఒకరిని నేరస్తునిగా చూపాలన్న దిశగానే దర్యాప్తు చేశారే తప్ప, అసలైన నిందితులను పట్టుకునే ఉద్దేశంతో దర్యాప్తు చేయలేదని హైకోర్టు ఆక్షేపించింది. పోలీసులు చెప్పిన సిద్ధాంతాన్నే కింది కోర్టు విశ్వసించిందని తెలిపింది. సత్యంబాబుపై ఉన్న కేసులను కోర్టులు కొట్టేసినప్పటికీ, అతన్ని పోలీసులు కరగడుగట్టిన నేరస్తుడిగా చిత్రీకరించారని పేర్కొంది. శక్తివంతమైన రాజకీయ కుటుంబాన్ని కాపాడేందుకు పోలీసులు తనను అన్యాయంగా ఈ కేసులో ఇరికించారని సత్యంబాబు చెబుతున్న దానిపై అభిప్రాయాన్ని వ్యక్తం చేసేందుకు తమ ముందున్న సాక్ష్యాలు సరిపోవడం లేదని తెలిపింది.
హైకోర్టు వెలువరించిన తీర్పుతో సత్యంబాబు స్వగ్రామమైన కృష్ణా జిల్లా నందిగామ పట్టణ శివారు అనాసాగరంలో హర్షాతిరేకాలు వ్యక్తమయ్యాయి. తన కుమారుడి విషయంలో హైకోర్టు ఇచ్చిన తీర్పుతో సామాన్యులకు సైతం న్యాయం జరుగుతుందని, ఎప్పటికైనా ధర్మమే గెలుస్తుందన్న విషయం రుజువైందని అతని తల్లి మరియమ్మ అన్నారు. రోజూ తన కొడుకు రాక కోసం ఎదురుచూస్తున్నానని చెప్పారు.
సత్యంబాబు నిర్దోషి అని హైకోర్టు ప్రకటించిన నేపథ్యంలో అసలు దోషులెవరో తేల్చేందుకు కేసును పునర్విచారించాలనే డిమాండ్లు ఊపందుకున్నాయి.
పునర్విచారణ
హైకోర్టు ఆదేశాల మేరకు ఈ కేసు దర్యాప్తు Special Investigation Team (SIT) కు అప్పగించబడినది.
మూలాలు
వర్గం:నేరాలు
మంజులాపూర్
మంజులాపూర్,తెలంగాణ రాష్ట్రం, నిర్మల్ జిల్లా, నిర్మల్ గ్రామీణ మండలంలోని గ్రామం. ఇది మండల కేంద్రమైన నిర్మల్ గ్రామీణ నుండి 3 కి.మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని నిర్మల్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన నిర్మల్ (గ్రామీణ) మండలం లోకి చేర్చారు.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 1155 ఇళ్లతో, 4749 జనాభాతో 563 హెక్టార్లలో విస్తరించి ఉంది. గ్రామంలో మగవారి సంఖ్య 2342, ఆడవారి సంఖ్య 2407. షెడ్యూల్డ్ కులాల సంఖ్య 743 కాగా షెడ్యూల్డ్ తెగల సంఖ్య 110. గ్రామం యొక్క జనగణన లొకేషన్ కోడ్ 570347 .పిన్ కోడ్: 504106.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల, ఒక ప్రైవేటు జూనియర్ కళాశాల ఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి. ఒక ప్రైవేటు ఇంజనీరింగ్ కళాశాల ఉంది.
సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిర్మల్లో ఉన్నాయి.
ప్రభుత్వ వైద్య సౌకర్యం
మంజ్లాపూర్ (గ్రా)లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు. ఒక పశు వైద్యశాలలో ఒక డాక్టరు, పారామెడికల్ సిబ్బంది ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మంజ్లాపూర్ (గ్రా)లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జాతీయ రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్ గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మంజ్లాపూర్ (గ్రా)లో భూ వినియోగం కింది విధంగా ఉంది:
నీటిపారుదల సౌకర్యాలు
మంజ్లాపూర్ (గ్రా)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మంజ్లాపూర్ (గ్రా)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, పసుపు
ఉత్తర సర్కారులు
ఉత్తర సర్కారులు (సర్కారులు) అంటే స్థూలంగా ప్రస్తుత ఆంధ్ర ప్రదేశ్ లోని శ్రీకాకుళం జిల్లా నుండి ప్రకాశం జిల్లా ఉత్తర భాగం వరకూ గల ప్రాంతం ఇంకా దక్షిణ ఒడిషాలోని గంజాం, గజపతి, రాయగడ, కోరాపుట్, నవరంగపూర్ ఇంకా మల్కనగిరి జిల్లాలు అని చెప్పవచ్చు. అయితే ఈ భౌగోళిక పరిధులు వివిధ కాలాల్లో వివిధ పాలకులకు అనుగుణంగా మారుతూ వచ్చాయి. తెలుగు ప్రజలుండే ఈ ప్రాంతాలు ప్రస్తుతం ఇప్పటి ఒరిస్సా, ఆంధ్ర ప్రదేశ్, తెలంగాణా రాష్ట్రాల్లో ఉన్నాయి. చాలా పురాతన చరిత్రకలిగిన ఆ ప్రాంతములలో ఫారసీ మరియూ ఉర్దూ మాటలు అనేకం రాజ్యపరిపాలనకి సంబంధించినవి వాడుకలోకి వచ్చాయి. ఆ మాటల్లో ‘’సర్కార్’’ ఒకటి. తెలుగు నుడికారము తగిలించుకుని "సర్కారులు" అని సర్కారువారు పరిపాలించు ప్రాంతములు అయినట్టుగా చరిత్రలో కనబడుచున్నది. ”సర్కార్”తో బాటుగా వాడుకలోకి వచ్చిన ఇంకొన్ని ఫారసీ-ఉరుదూ మాటలు సందర్బమునకు తగినవి ఉదాహరణకు “సుబా”, “సుబేదార్” (సుబేదారు), తాబేదార్, "అమాన్", ఇజారా, ముజరా,ఇజారా దారులు,“తాకీద్” “కరాయిదా”, "పేష్కష్" “హవేలీ”, “హవేలీ భూములు, పరగణాలు, ”జాగీర్", (జాగీర్దారు), అవేకాక పీఠభూములు (Deccan Plateau) వంటి తెలుగుమాటలు కూడా సర్కారుల చరిత్రలో కనబడుతున్నాయి. ఉత్తరసర్కారుల చరిత్రలో తరుచుగా వచ్చే ఇంకో మాట "సీమ". ఒక కేంద్రముతో కలిసియున్న భూభాగములని తెలుపుటకు వాడినట్లుగా కనబడుతున్నది. ఇంతేకాక. సా.శ. 15 వ శతాబ్దములో వచ్చిన విదేశీయ వర్తక కంపెనీ ప్రతినిధులు పోర్చుగీసు, ఫ్రెంచి, ఆంగ్ల దేశీయులు గూడా ఫారసీ-ఉర్దూ మాటలనే ఉపయోగించి ప్రభుత్వాలు నెలకొల్పి పరిపాలన సాగించారు. ఆవిధంగా అర్ధమైన సర్కారుల చరిత్రలో ఉత్తరసర్కారులు చాల ముఖ్యమైనవి. బహుపురాతన చరిత్రాధారాలు కలిగిన తెలుగు ప్రాంతములు.
భౌగోళికం
భౌగోళికంగా ఉత్తర సర్కారులనబడునవి ఏ ఏ ప్రాంతములు అనే ప్రశ్నవచ్చినప్పుడు ఎవరి పరిపాలనా కాలంలోనో చెప్పవలసి వస్తుంది. ఎందుకంటే కాలగర్భంలో పరిపాలకులు మారినప్పడల్లా వారు పరిపాలించిన భూభాగములు, కలసియన్న సీమలు, భూపరిధులను విభజించి రాజ్య సరిహద్దులు తిరిగి వ్రాయటం, సీమల పేర్లు మార్చటం జరిగింది. అంతేకాక, విశాల భూభాగమును ముక్కలు ముక్కలుగాచేసి వేరు వేరు ప్రదేశాలలోనున్న ముక్కలను కలుపుకుని తమ రాజ్యములోనివని ఒక ఖండముగా నామాంకితం చేసినప్పుడు సరిహద్దులు చెప్పవలెనన్నచో రాజ్య సరిహద్దులే కాక విడిముక్కల సరిహద్దులు కూడా చెప్పవలసిన అవసరమున్నది. అందువలన భౌగోళికస్థితితో బాటుగా చరిత్రకూడా తెలుసుకోవాలి. సా.శ. 1480 లోబహమనీ సుల్తాన్ మహమ్మద్ షా సామ్రాజ్యములో భాగముగానున్న సర్కారులనబడినవి: కొండపల్లి, ఏలూరు, రాజమహేంద్రవరం, గుంటూరు, మచిలీబందరు (మచిలీపట్నం). తరువాత బహమనీ సుల్తానుల వారసులు గోల్కొండను రాజధానిగా చేసుకుని పరిపాలించిన గోల్కొండ నవాబు (కుతుబ్ షాహి) పరిపాలనలో చికాకోలు, కూడా 1575 లో ఉత్తర సర్కారుల జాబితాలో చేరింది. ఇంకా కాలపరిధి మనవైపు జరిగినకొలదీ ఉత్తర సర్కారులనబడిన భూభాగంలో ఇంకా కొన్ని మార్పులు చెంది ఇంకా పెద్దపరిధిగా మారింది. 18వ శతాబ్దములో హైదరాబాదు నిజాం పరిపాలనలో నున్నప్పడు ఉత్తర సర్కారులనబడినవి ఐదు - గుంటూరు (మూర్తజానగరు ( కొండవీడు)), కొండపల్లి (ముస్తఫానగరం), ఏలూరు, రాజమహేంద్రవరం, చికాకోలు (శ్రీకాకుళం). మోటుపల్లి నుండి గోదావరి దాకానున్న పీలికలాంటి భూభాగము మచిలీపట్టణం హవేలీ అనిప్రసిధ్ధి చెందినది. ఆక్కడి భూములు హవేలీ భూములు. 19వ శతాబ్దంలో ఆంగ్లేయుల పరిపాలనలో ఉత్తర సర్కారులనబడిన భూభూగంలో ఇప్పటి ఒడిస్సాలోని జిల్లాలు; గజపతి, కొరాపుట్, గంజాం ఆంధ్రప్రదేశ్ లోని జిల్లాలు; శ్రీకాకుళం, విజయనగరం, విశాఖపట్టణం, తూర్పు గోదావరి, పశ్చిమ గోదావరి, కృష్ణా జిల్లా, గుంటూరు ప్రకాశం జిల్లాలు రాకముందు ఒక కేంద్రపరిధిలోనున్న అనేకప్రదేశములను కలిపి ఆ కేంద్రనామంతో సీమ (ఉదాహరణకు ఏలూరుసీమ, గుంటూరుసీమ) అని చెప్పబడినట్లు చరిత్రలో కనబడుచున్నది.
చరిత్ర
ఉత్తర సర్కారుల చరిత్ర చాలా పురాతనమైనదగుటచే అనేక మలుపులు తిరిగి విశేషములతో గూడిన పెద్ద చరిత్ర. ఆ కాలంనాటి అనేక జమీందారీ సంస్థలు, జమీందారీల వారసత్వంకోసం జరిగిన రాజకీయాలలోనూ, దేశీయ పరిపాలకుల రాజకీయకుట్రలతో విదేశీయ పరిపాలకులను ఆశ్రయించటంవలనే కాక, విదేశీయ సంస్థల ధన సంపాదన మరియూ పరిపాలనాధికార కాంక్షల వల్ల జరిగిన యుధ్దములు మొదలగు చరిత్రాంశములతోనిండిన ఈ ఉత్తర సర్కారుల చరిత్ర సుప్రసిధ్ధమైనది. ఉత్తరసర్కారుల చరిత్రలో ఆంగ్లేయులస్వాధీనమైనతరువాత వారి పరిపాలనా ఘట్టం (1823-1947) ప్రాముఖ్యత వహించింది. ఎందువలనంటే వారి పరిపాలనా కాలము దాదాపుగా శతాబ్దమున్నర పాటు నిరవధికముగా సాగినందుననూ, ఆ కాలపరిధిలో వారు ప్రవేశపెట్టిన అనేక సంస్కరణలు ముఖ్యముగా పోలీసు, న్యాయవ్యవస్థ, పరిపాలనా యంత్రాంగములోనూ, విద్యారంగములోనూ, స్వతంత్ర భారతదేశాభివృధ్ధికి తోడ్పడినవి. అందువలన ఈ ఉత్తర సర్కారుల చరిత్ర మొత్తం రెండు భాగములుగా చెప్పటమైనది.
ఆంగ్లేయులకు స్వాధీనం కాకపూర్వం
ఆంగ్లేయులు భారతదేశమున పరిపాలన చేయటానికి చాలా ముందు, చరిత్రలో ఈ ఉత్తర సర్కారులనబడిన ప్రాంతములు సా.శ. 13 శతాబ్దముకన్నా ముందు పరిపాలించిన కాకతీయ రాజుల వంశీయుడైన ఓరుగంటి ప్రతాపరుద్రుని సామ్రాజ్యము లోనివి. అతడి తదనంతరం రెడ్డి రాజులు కొంతకాలం పరిపాలించారు. తరువాత రాజమహేంద్రవరానికి ఉత్తర భాగంలో నున్న భూభాగం కళింగ నేలిన రాజులలో ఒకరైన గజపతివంశ రాజుల వశమైంది. శ్రీకృష్ణ దేవరాయలు కళింగరాజులను జయించి, కొంతభాగాన్ని విజయనగర సామ్రాజ్యములో కలుపుకున్నారు. గుంటూరు, మచిలీపట్టణం సీమలు గూడా రాయలవారి పరిపాలనలో నుండెను. సా.శ. 1471 లో కళింగరాజు వారసులైన గజపతిరాజుల మధ్య కలిగిన వైషమ్యాలతో వారిలో ఒక గజపతి రాజు పర్షియా (ఇప్పటి ఇరాన్) బహమనీ సుల్తాన్‌ను (సుల్తాన్ మహమ్మద్ షా) ఆశ్రయించి అతనికి సామంతరాజుగా లొంగిపోయి అతనిని మన దేశముకు ఆహ్వానించి దండయాత్ర చేయించ బట్టి సా.శ.1480 నుండి భారతదేశములోని ఈ ప్రాంతములు బహమనీ సుల్తానుల పరిపాలనలోకి వచ్చినవి. సా.శ. 1480 నాటికి బహమనీ సుల్తాన్ పరిపాలన క్రింద ఉన్న ప్రాంతములు: కొండపల్లి, ఏలూరు, రాజమహేంద్రవరం సీమలోదక్షిణ భాగం, గుంటూరు, మచిలీపట్టణం సీమలు.
గోల్కొండ నవాబు పరిపాలన
క్రీ. శ 1512 నాటికి బహమనీ సుల్తాను మహమ్మద్ షా మరణానంతరం జరిగిన రాజ్యవిభజనలో భారతదేశములోని వారి సామ్రాజ్యం కుతుబ్ షాహీ వంశీయుడైన ఇబ్రహీం అనే నవాబు వాటాగా వచ్చింది. కుతుబ్ షాహీ ఇబ్రహీం పీఠభూమిలోని గోల్కొండను రాజధానిగా చేసుకుని ఉత్తర సర్కారులను పరిపాలించాడు. అదుకని ఆయన గోల్కొండ నవాబుగా ప్రసిధ్ధి. 1571 దాకా రాజమహేంద్రవరం, చికాకోలు పూర్తిగా ఆ నవాబుగారి వశం కాలేదు (అవి కళింగరాజు స్వాధీనములోనుండెడివి). 1471లో లాగనే కళింగరాజుల దగ్గిర నుండి పెద్దాపురానికి ఇజారా (శిస్తు వసూళ్ళ హక్కు)ను పొందిన వత్సవాయి వంశపు జమీందారుని తిరుగుబాటు కుట్రల వల్ల 1571 లో రాజమహేంద్రవరం, చికాకోలు పూర్తిగా గోల్కొండ నవాబు చేజిక్కాయి.
హైదరాబాదు నిజాం పరిపాలన
గోల్కొండ నవాబు పరిపాలన జరుగుతూ ఉండగా ఢిల్లీ లోని మొగలు చక్రవర్తి ఔరంగజేబు దక్షిణభారతదేశ దండయాత్రచేసి గోల్కండను చేజిక్కించుకున్నాడు. సా.శ. 1707 లో చక్రవర్తి మరణానంతరం ఆయన ప్రతినిధి నిజాం ఉల్ ముల్క్‌ను దక్షిణ దేశానికి మొగల్ సామ్రాజ్య సుబేదారుగా సా.శ. 1713 లో ప్రకటించారు. నిజాం తన రాజధానిని గోల్కొండ నుండి హైదరాబాదుకు మార్చాడు. అప్పటినుండి హైదరాబాదు నిజాంగా ప్రసిధ్థి గాంచాడు. తన దృష్టిని కళింగరాజ్య స్వాధీనంలోనున్న ఉత్తరసర్కారుల వైపు మళ్లించి కర్నాటక నవాబుగా ప్రసిధ్ధిచెందిన అన్వరుధ్ధీన్ ఖాన్‌ను చికాకోలు (శ్రీకాకుళం) సర్కారుకునూ, అతడి సహచరుడు రుస్తుంఖాన్‌ను రాజమహేంద్రవరం సర్కారుకూ పరిపాలకునిగా నియమించాడు. క్రూరకృత్యములకు ప్రసిధిచెందిన రుస్తుమ్‌ఖాన్ పన్నువసూళ్లుచేసే జమీందారులు (ఇజారాదారులు) పన్నువసూళ్ళలో అవకతకలేమైనా జరిగితే తలలు నరికించి రాజమహేంద్రవరలోనూ, మచిలీబందరులోనుా వ్రేళ్లాడగట్టిన సంఘటనలు చరిత్రలోకెక్కినవి. నిజాం ఉల్ ముల్కు1724 నుండి 1748 దాకా పరిపాలించాడు. అతని తరువాత నిజాం వారసత్వానికి అతని మనుమడు నాజిర్ జంగ్, కుమారుడు ముజఫర్ జంగ్ పోటీపడ్డారు. బ్రిటిష్ ఫ్రెంచి వారు చేరో పక్షంతో చేతులు కలిపారు. నాజిర్ జంగ్ రెండవ కర్నాటక యుధ్ధం (1748-1750) లో బ్రిటిష్ వారి మిత్రపక్షం. వారి సహాయంతోనే నిజాముగా సింహాసనం అధిష్ఠించి 1748 నుండి 1750 వరకూ నిజాముగా పరిపాలించాడు. అతని తరువాత 1750 లో ముజఫర్ జంగు ఫ్రెంచివారి సహకారంతో అధికారంలోకి వచ్చాడు. కానీ సంవత్సరంలోనే అతని సోదరుడు సలాబత్ జంగ్ కుట్రలతో పదభ్రష్టుడై హతమార్చబడ్డాడు. సలాబత్ జంగ్ 1751 నుండి 1762 దాకా పరిపాలించాడు. ముజఫర్ జంగు, సలాబత్ జంగ్ ఇద్దరూ కూడా ఫ్రెంచి గవర్నరు డూప్లేకి మిత్రపక్షము. సలాబత్ జంగ్ తరువాత, 1762 నుండి నిజాం అలీఖాన్ నిజాముగా చాలా కాలం 1803 దాకా బ్రిటిష్ వారి మిత్రపక్షముగా పరిపాలించాడు.
డూప్లే-క్లైవు కార్యకాలమునాటి హైదరాబాదు నిజాములు, వారి పరిపాలనా కాలములు
నిజాం ఉల్ ముల్క్ అసిఫ్ ఝా I (మీర్ ఖమర్ ఉద్దీన్ ఖాన్) (1724-1748), నాజిర్ జంగ్ (మీర్ అహమద్ అనీ ఖాన్)(1748-1750), ముజఫర్ జంగ్(1750-1751), సలాబత్ జంగ్ (1751-1763), నిజాం ఉల్ ముల్క్ అసిఫ్ ఝా II(1762-1803)
ఫ్రెంచి వర్తక కంపెనీ స్వాధీనంలోని సర్కారులు
వ్యాపార నిమిత్తము భారతదేశములో ప్రవేశించిన విదేశీయులలో ఫ్రాన్సు దేశపు వర్తక కంపెనీ ఒకటి. వీరు కూడా ఆంగ్లేయుల లాగే వర్తకంతో పాటు రాజకీయం, సైనిక సిబ్బందిని అండగా నుంచుకుని దేశంలో ప్రభుత్వ పరిపాలనను చెలాయించారు. దక్షిణ భారతదేశంలో మొగలు చక్రవర్తికి సుబేదారుడైన హైదరబాదు నవాబు నిజాం ఉల్ ముల్కు తరువాత, సా.శ. 1750 లో ముజపర్ జంగ్ ఫ్రెంచి వర్తక కంపెనీ ప్రధానాధికారి డూప్లే ( Joseph Francois Dupleix ) సహాయంతో సుబేదారుడైనాడు. ఆ కృతజ్ఞతతో ముజఫర్ జంగ్ ఫ్రెంచివారికి ఉత్తరసర్కారులోని ప్రధాన కేంద్రమైన మచిలీపట్టణం ఆ పరిసర ప్రాంతములను ఫ్రెంచివారికి స్వాధీనంచేశాడు. డూప్లే తన సైనికాధికారి బుస్సీ మార్కీస్ దే బుస్సీ (Marquis de Bussy-Castelnau) ని మచిలీపట్టణం సర్కారునకు పరిపాలనాధికారిగా నియమించాడు. ముజఫర్ జంగ్ తరువాత సుబేదారుడైన సలాబత్ జంగ్ సా.శ. 1752 లో ఫ్రెంచివారి సహాయం పొందిన కృతజ్ఞతతో ఉత్తరసర్కారుల నంతా ఫ్రెంచివారికి స్వాధీనంచేశాడు. బుస్సీ పరిపాలనలో ముఖ్య ఘట్టములుగా చెప్పదగ్గవి బొబ్బిలి యుధ్ధం, ఆంగ్లేయులతో యుధ్ధం.
బొబ్బిలి యుధ్ధం
ఉత్తరసర్కారుల పరిపాలకుడైన ఫ్రెంచి సైన్యాధికారి బుస్సీ అక్కడగల అనేక జమీందారీ సంస్ధానములపై ఆంక్షలు విధించి వారు వసూలుచేసిన పన్నులలో మూడవవంతు ఫ్రెంచివారికి చెల్లించనలెననియూ వారి వ్యవహార పర్యవేక్షణకై విజయనగరం జమీందారుడైన విజయరామరాజును నియమించాడు. ఆ వ్యవస్థ చాలమంది జమీందారులకు ఆందోళనకరమయింది. చిక్కాకోలు (శ్రీకాకుళం) సర్కారులోని బొబ్బిలి సంస్థానధిపతి బొబ్బిలి రంగారావుకు ఇది దుస్సహనమైనది. ఆయన బహిరంగంగా బుస్సీని ధిక్కరించటం ఒక ఐతిహాసిక సంఘటన. ఆ ఘటనను దిట్టకవి నారాయణకవి రచించిన రంగరాయ చరిత్రములో ఉత్పలమాల తేటగీతి పద్యాలలో వర్ణించి చెప్పారు. మిగతా జమీందార్లతో కలసి ప్రతిఘటించటానికి నిశ్చయించారు. శ్రీకాకుళం నవాబు జాఫరల్లీ ఖాన్ కూడా ఆ ఉద్యమానికి సానుభూతుడుగా నున్నాడు. ఆ తిరుగుబాటు నణచుటకు బుస్సీ తన ఫ్రెంచిసైన్యము తోను, వేలకొలది దేశీయ సిపాయిలతోనూ విజయరామరాజు సైన్యము చేయూతగా సా.శ. 1756 నవంబరు 16 వ తేదీన బొబ్బిలికోటను ముట్టడించాడు. ఆ యుధ్ధమే సుప్రసిధ్ధమైన బొబ్బిలి యుధ్ధం.
ఫ్రెంచివారితో ఆంగ్లేయుల యుధ్ధం
జమీందార్ల తిరుగుబాటు అణగిన తరువాత కొంతకాలానికి విజయరామరాజు పరమదించగా ఆనందరాజు (ఆనంద గజపతి) విజయనగరం జమీందారైనాడు. బుస్సీ తరచుగా హైదరాబాదులో గడుపుతూ ఉండేవాడు. అలాంటి పరిస్థితుల్లో ఉత్తర సర్కారుల చరిత్ర మరో మలుపు తిరగనారంభించింది. ఆనందరాజుకు బుస్సీచలువ లభించలేదు. దక్షిణభారతదేశములో ఫ్రెంచివ్యాపార సంస్థవారి పరిపాలనకు రాజధాని పాండిచ్చేరి (పుదుచ్చేరి). అప్పటికి ఫ్రెంచిసంస్థ వారి గవర్నరు లాలీ. ఆంగ్లేయ వ్యాపారసంస్థ వారి పరిపాలనకు చెన్నపట్నం రాజధాని. ఫ్రెంచి గవర్నరు లాలీ చెన్నపట్నాన్ని ముట్టడించటానికి చేసే ప్రయత్నంలో హైదరాబాదునుండి వారి సైన్యాధిపతి బుస్సీను పిలిపించటం, అదే సమయంలో ఫ్రెంచివారితో అసంతృప్తుడైన ఆనందరాజు చెన్నపట్నంలోని ఆంగ్లేయలకు ఉత్తరసర్కారులకు రమ్మని కోరటం జరిగింది. కానీ వారు రానందున వంగరాష్ట్రము (ఇప్పటి పశ్చిమ బెంగాలు) లోని కలకత్తా (కోల్‌కాతా)ను రాజధానిగా చేసుకుని వరిపాలించుచున్న ఆంగ్లేయ సంస్థ సేనాధిపతి రాబర్టు క్లైవుని సా.శ. 1758 లో ఆనందరాజు ఆశ్రయించాడు. క్లైవు తనక్రింది సేనాపతి కర్నల్ ఫ్రాన్సిస్ ఫోర్డును సైన్యముతో ఉత్తర సర్కారులకు పంపించాడు. అప్పటికి ఉత్తర సర్కారులు బుస్సీ తరువాత ఫ్రెంచివారి సేనాపతిగానుండిన కాన్ ఫ్లాన్సు పరిపాలనలో నుండేవి. ఆంగ్లేయులకూ ప్రెంచివారికీ పెద్దాపురం సమీపంలోని చెందుర్తి వద్ద జరిగిన యుధ్ధంలో ఆంగ్లేయ సైన్యం కర్నల్ ఫోర్డు నాయకత్వంలో ఫ్రెంచి వారిని ఓడించింది. ప్రెంచి సేనాపతి కాన్ ఫ్లాన్సు మచిలీబందరుకు పారిపోయి అక్కడనుండి హైదరాబాదు నిజాం సహాయం కోరాడు. కానీ నిజాం వచ్చేలోపలే కర్నల్ ఫోర్డు తనసైన్యముతో వెళ్లి 1759 ఏప్రిల్ లో మచిలీబందరును కూడా ఆక్రమించాడు. ఆ విధంగా ఉత్తర సర్కారులలో ఫ్రెంచి వారి పరిపాలన అస్తమించింది.